भले ही उम्र कम हो पर अद्वेत अब कनाडा के नामचीन पेंटर बन चुके हैं। वो अपनी एकल कला प्रदर्शनी भी करते हैं। लगभग एक माह पहले उनकी स्‍थानीय सेंट जॉन आर्ट सेंटर में उनकी एग्जिबीशन लगी थी। जहां उनकी कला को कई क्रिटिक्‍स और कला प्रेमियों ने देखा और सराहा। उनके चित्र गैलेक्सी, डायनासोर और ड्रैगन से प्रेरित है। सबसे महत्‍वपूर्ण बात ये नहीं है कि लोग उनकी पेंटिंग्‍स को सराह रहे हैं बल्‍कि इससे भी आगे जा कर वे उनके प्रशंसक बन गए हैं अौर उन्‍हें खरीद भी रहे हैं। अब उनकी बनाई तस्‍वीरें हजारों डॉलर में बिक रही हैं। न्‍यूयॉर्क के आर्ट एक्सपो में दिखाई गई उनकी एक पेंटिंग 2 हजार डॉलर में बिकी थी जिसका भारतीय मुद्रा में मूल्‍य करीब 1 लाख 30 हजार रुपये होता है।